da da de da da da en en da da da da da da da da da da da da da da da da da da da da da da da nb nb da ka nb da ka da da sv da it en da en en da
Onsdagsinspiration nr. 5: Vi skal turde drømme … | DANMARKSBLOGGEN
Bloggen om Danmark, Danskerne og Danskheden
Udgivet den 31. juli 2013 af admin
Danmarksbloggens sommerserie slutter i dag med den femte af i alt fem inspirations-artikler til de danske politikere og andre med indflydelse på samfundsudviklingen.
Denne gang handler det om, hvad der står i vejen for at skabe det gode samfund med viden, varme og forpligtelse – og hvordan vi kan overkomme den forhindring.
Grundliggende drejer det sig om rammer, men også om danskerne selv og deres frygt for at leve
For ja, danskerne er bange for at leve i betydningen at drømme, satse og tro på visionen. Angsten for at fejle ligger (for) dybt i mange danskere.
Denne frygt får mange danske til at sætte barren tilstrækkeligt lavt, så der ikke fejles. Så man lykkes med de små projekter som at sætte en hylde op eller flytte et par komma´er i en erklæring.
De fleste danskere tør nemlig ikke drømme de store drømme, men glæder sig over de små ting som en god kop kaffe og et stykke lækkert kringle. Vel bænket dér om bordet er vi glade, er vi lykkelige, og så er der dømt hygge!!!
Hyggen, ja, den nærmest sagnomspundne, danske hygge.
Men skal vi skabe det gode samfund med viden, varme og forpligtelse, kan vi ikke leve hverken af hyggen og nøjes med opfyldelsen af de små mål.
Så skal vi istedet male med den brede pensel, turde drømme stort og droppe alt om håneret og jantelov. For kun ved at drømme, tænke og handle stort kan vi mærke livet og verden – og genskabe Danmark som medmenneskelighedens fædreland.
For sådan var vores land engang, og det kan det blive igen.
Det drejer sig om at turde leve drømmen – og om at have rammerne til at gøre det. De rammer skal politikerne sørge for, at alle danskere har. Altså: Fri og lige adgang til uddannelsessystemet, sundhedssystemet samt støtte, pasning og pleje i øvrigt i de stadier af livet, hvor det er nødvendigt.
For så er alle danskere trygge – og trygge mennesker tør og kan så meget mere end utrygge og bange mennesker.
For det er også hver enkelt danskers ansvar – og opgave – at fylde sin egen ramme ud med sine drømme – og gerne noget, der også gavner og glæder andre.
Danmarksbloggen vil ihvertfald her – hvor sommeren nærmer sig sin sidste måned – opfordre alle til at turde drømme og gå efter de drømme.
For drømme må det til, drømme – og visioner og planer – om et bedre Danmark. Et Danamrk med rammer, så alle danskere kan skabe sig et godt liv, både for deres egen skyld og for alle andre danskeres.
For Danmark består af summen af alle danske, og jo flere der får opfyldt deres drømme, jo mere glæde og værdi vil der være til os allesammen – når vi deler med hinanden.
Skrevet af: Dorte J. Thorsen, indehaver af og redaktør på Danmarksbloggen.dk
Dette indlæg blev udgivet i Danske værdier, Demokrati & Debat, Etik & Filosofi og tagget angst, Danmark, danske, danskere, drøm, drømme, fejl, fejle, frygt, inspiration, sommerserie, visioner af admin. Bogmærk permalinket.
2 thoughts on “Onsdagsinspiration nr. 5: Vi skal turde drømme …”
Henriette, 31. juli 2013 kl. 11:22 skriver:
Synes det går den forkerte vej i dén grad i øjeblikket
Michael, 31. juli 2013 kl. 12:34 skriver:
Den største fare ligenu er det lighedstegn, der sættes mellem at være muslim og antidemokratisk. Antidemokratiske og fundamentaliske kræfter findes også alle andre steder.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.